MLDataScientist/Wikipedia-uzbek-2024-05-01 huggingface dataset:
NASA

NASA (kengaytmasi: National Aeronautics and Space Administration, tarjimasi: Milliy Aeronavtika va Fazo Maʼmuriyati) AQSh hukumatining ijroiya tashkilotlaridan biri boʻlib, Qoʻshma Shtatlarning fuqaro aviatsiyasi, fazoviy dasturlari va aeronavtik tadqiqotlarini olib boradi. 2006-yil fevralidan NASA vazifasi fazoviy, ilmiy va aeronavtik tadqiqotlar olib borish, deb belgilandi.

NASA 1958-yili 29-iyulda Milliy Aeronavtika va Fazo Akti qabul qilinishi sababli tuzilgan. Ungacha bu kabi ishlar bilan NACA (National Advisory Committee for Aeronautics) shugʻullanar edi. Tashkilot 1958-yil 1-oktabridan ishga tushdi. Shu vaqtgacha NASA Amerikaning fazoviy tadqiqotlari, jumladan, Oyga parvoz, Skylab fazoviy stansiyasi, Space Shuttle loyihalari ustida muvaffaqiyatli ishladi. Hozirda NASA Xalqaro Fazoviy Stansiya ishini taʼminlamoqda, Orion loyihasi ustida ishlamoqda.

NASA ning ilmiy boʻlimi Yer sayyorasini oʻrganadi, buning uchun u Earth Observing System tizimini qurgan. Shuningdek,boʻlim Quyosh fizikasi sohasida ishlar olib boradi. Quyosh tizimi jismlarini robotik ravishda tadqiq etadi. Umuman, astrofizikaga bogʻliq ishlar bilan shugʻullanadi.

Manbalar

Havolalar 

 NASA sayti
 NASA Photos  
 NASA Images
 NASA Television

Astronomiya
AQSh
Spirit (marsyurar)

Spirit (maʼnosi: Ruh; rasmiy nomi Mars Exploration Rover - A) NASA loyihasi boʻlib, Mars sayyorasini oʻrganuvchi robotdir. 2003-yil 10-iyunida Yerdan uchirilgan, 2004-yil 4-yanvarida Marsga qoʻngan. 2009-yil 1-mayda Mars tuproqlarida tiqilib qolgan, oxirgi signali 2010-yil 22-martda yuborilgan.

Spirit 90 Mars sutkasi (taxminan 92 Yer sutkasi) davomida ishlab, 1 km yurishi rejalashtirilgan edi. Biroq u kutilganidan ancha koʻp va muvaffaqiyatli ishladi (2208 Mars sutkasi, ~2269 Yer sutkasi), 7,73 km yoʻl bosdi.

Spirit tuproqqa tiqilib qolganidan beri undan signallar tobora kam kela boshladi. 2011-yil 24-maygacha NASA xodimlari u bilan aloqani tiklashga harakat qilishdi, bu harakatlar zoe ketdi va ertasi kuni NASA Spirit loyihasi nihoyasiga yetgani haqida xabar qildi.

Spirit ishi vaqtida anchagina foydali maʼlumotlar yigʻildi, jumladan, Marsda qachonlardir suyuq suv boʻlgani aniqlandi.

Yana qarang 
 Opportunity marsyurari
 Curiosity marsyurari

Manbalar

Havolalar 

 Marsyurarlar NASA saytida
Folksonomiya

Folksonomiya (ingl. folksonomy; folk — «xalq» soʻzidan + taxonomy — taksonomiya, yaʼni yunoncha "tartib bilan joylashtirish" va "qonun") — ixtiyoriy tanlanadigan tamgʻalar (teglar) vositasida axborotni hamkorlikda tasniflash amaliyoti, jamoaviy klassifikatsiya.

Bu jarayonda bir guruh kishilar axborotga tartib berish maqsadida erkin tartibda hamkorlik olib boradilar va bu odatda noierarxik boʻlgan muhitlarda amalga oshadi. Masalan, barchaning oʻrni baravar boʻladigan va ochiq veb-saytlarda. Koʻp qatlamli kollektivlarda, tashkilotlarda folksonomiya deyarli uchramaydi. Axborotni tasniflovchilar bir vaqtning oʻzida uning foydalanuvchisi boʻlgani sababli, folksonomiya ushbu jamoaning yigʻma konseptual modelini aks ettiradi.

Masalan 

Keng tarqalgan jamoaviy tasniflash saytlariga quyidagilari kiritish mumkin:

LibraryThing.Com — Kitoblarning jamoaviy tarzda tasniflash xizmati; nashrlarga teglar biriktirish va boshqa foydalanuvchilarning tasniflangan resurslari bilan tanishish mumkin.

Delicious.Com — Internet saytlari va sahifalarini teglash. Foydalanuvchi boshqalar tomonidan turli mavzularda toʻplangan xatchoʻp (bookmark)larni mavzu boʻyicha yoki ommabopligi boʻyicha koʻzdan kechirishi mumkin. Buning foydali tarafi shundaki, har bir kishi oʻzi qiziqqan soha boʻyicha yangiliklardan va foydali manbalardan tezda xabardor boʻlib turadi.

Last.Fm — foydalanuvchilar bir ixtiyoriy tegni bir oʻrinda ishlatishi maʼlum miqdorga yetgach, shu teg qidiruv natijalarida aks ettiriladi va barcha foydalanuchilarga tegishli musiqani izlab topishiga yordam beradi. Shu yoʻsinda musiqa asarlarining janrlar boʻyicha tasniflash amalga oshadi.
Sergey Bagapsh

Sergey Uasil-ipa Bagapsh (abxazcha: Sergey Wasi'l-ip'a Bagap'sh, Сергеи Уасыл-иҧа Багаҧшь; 4-mart, 1949 — 29-may, 2011) abxaz siyosatdoni, Abxaziyaning ikkinchi prezidenti boʻlgan. 1997—1999-yillar davomida u bosh vazir, 2005-yildan esa prezident etib saylangan. 2009-yilgi saylov natijasida ikkinchi marotaba shu mansabga oʻtirgan.

Sergey Bagapsh 2011-yil 29-may kuni Moskvadagi kasalxonalardan birida, oʻpka jarrohligidan keyin vafot etdi. Shifokorlar Bagapsh saratonga chalingan ekanini aniqlashdi

Manbalar

Havolalar 

Abxaziya prezidenti sayti 

Prezidentlar
Drowning Pool

Drowning Pool (talaffuzi: Drauning Pul; tarjimasi: "Choʻkish havzasi") Dallas (Texas) shahrida tashkil topgan alternative metal guruhidir.

Diskografiyasi 
 Sinner (2001)
 Desensitized (2004)
 Full Circle (2007)
 Drowning Pool (2010)
 Resilience (2013)
 Hellelujah (2016)

Izohlar

Tashqi linklar 
 Guruh sayti 
 Drowning Pool MySpace'da

Nu metal guruhlar
Alternative metal guruhlar
Hard rock guruhlar
Heavy metal guruhlar
Qibris

Qibris yoki Kipr — Oʻrta dengizning sharqiy qismidagi orol. Orol, shuningdek, Kipr Respublikasidir.

Geografiya
Yaqin Sharq

Manbalar
Xalqaro bolalarni himoya qilish kuni

Xalqaro bolalarni himoya qilishi kuni bolalarni parvarishlash va ularning huquqlarini himoyalashga bagʻishlangan bayramdir. MDH va boshqa sobiq sotsialistik mamlakatlarda 1-iyun, BMT tavsiyasi bilan esa 20-noyabrda nishonlanadi.

Bayram kuni bolalarga bagʻishlab konsertlar, oqshomlar oʻtkaziladi. Baʼzi istirohat bogʻlari (masalan, Toshkentlend) bolalar uchun bepul attraksionlar ochadi. TVda bolalar uchun film, tomoshalar namoyish etiladi..

Tarixi
1-iyunda Bolalar kunini nishonlash taklifi 1925-yili Jeneva, Shveysariyadagi konferensiyada oʻrtaga tashlangandi. Nega aynan shu sana tanlangani haqida ikki faraz bor: birinchisiga koʻra, oʻsha yilgi xitoylik yetim bolalar uchun uyushtirilgan Duanvu festivali 1-iyunga toʻgʻri kelib qolgan; boshqa faraz esa soddaroq — konferensiya shu kuni oʻtayotgan edi.

20-noyabrdagi Bolalar kuni esa BMT tomonidan 1954-yili chiqarilgan qaror bilan mustahkamlangan.

Manbalar

Havolalar 
 Bolalar huquqlari portali

Bayramlar
Palo-Alto

Palo-Alto (Ispancha: palo: “daraxt” va alto: “baland”) — AQSh, Kaliforniya shtati, Santa-Klara okrugidagi shahar.

AQSh shaharlari
California shaharlari
Sepp Blatter

Sepp Blatter, asl ismi Joseph Schlemihl Blatter (10-mart, 1936) FIFAning 8-prezidenti.

Manbalar

Havolalar 

 FIFA Presidenti sayti 

FIFA prezidentlari
Yashayotgan insonlar
Basshunter

Basshunter (talaffuzi: Beysxanter), asl ismi Jonas Erik Altberg (talaffuzi: Yonas Erik Altberg; 22-dekabr, 1984), shved qoʻshiqchi, produserdir va DJ. «Boten Anna», «Vi sitter i Ventrilo och spelar DotA», «Now You're Gone» va «All I Ever Wanted» ashulalari hit boʻlgan. Basshunter shu kungacha uchta albom va 14 ta singl chiqargan.

«Basshunter» taxallusi «bas ovchisi» maʼnosini anglatadi.

Diskografiyasi

Studiya albomlari 
 The Bassmachine (2004)
 LOL <(^^,)> (2006)
 Now You're Gone - The Album (2008)
 Bass Generation (2009)
 Calling Time (2013)

Kompilyatsiya 
 The Old Shit (2006)
 The Early Bedroom Sessions (2012)

Singllar 
 «The Big Show» (2004)
 «Welcome to Rainbow» (2006)
 «Boten Anna» (2006)
 «Vi sitter i Ventrilo och spelar DotA» (2006)
 «Jingle Bells» (2006)
 «Vifta med händerna» (2006)
 «Now You're Gone» (2007)
 «Please Don't Go» (2008)
 «All I Ever Wanted» (2008)
 «Angel in the Night» (2008)
 «Russia Privjet (Hardlanger Remix)» (2008)
 «I Miss You» (2008)
 «Walk on Water» (2009)
 «Al final» (2009)
 «Every Morning» (2009)
 «I Promised Myself» (2009)
 «Saturday» (2010)
 «Fest i hela huset» (2011)
 «Northern Light» (2012)
 «Dream on the Dancefloor» (2012)
 «Crash & Burn» (2013)
 «Calling Time» (2013)
 «Elinor» (2013)
 «Masterpiece» (2018)
 «Home» (2019)
 «Angels Ain't Listening» (2020)
 «Life Speaks to Me» (2021)
 «End the Lies»  (2022)
 «Ingen kan slå (Boten Anna)»  (2023)

Manbalar

Havolalar 

 Rasmiy sayti 

Basshunter
Shved qoʻshiqchilari
Yashayotgan insonlar
Halicephalobus mephisto

Halicephalobus mephisto nematodlar tipiga oid yumaloq chuvalchangdir. Geologlar Gaetan Borgonie va Tullis Onstott tomonidan 2011-yili ochilgan. U Janubiy Afrikadagi oltin shaxtalaridan birida, Yer sathidan 3,6 km chuqurlikda topildi. Bu kashfiyot biologiya uchun juda muhimdir, chunki shu kungacha maʼlum quruqlikdagi eng chuqur yashovchi koʻp hujayrali jonivor Yer sathidan 2 km pastda edi.

Manbalar

Havolalar 
 New "Devil Worm" Is Deepest-Living Animal, Halicephalobus mephisto tasvirlari, National Geographic

Hayvonot
Daqiqa

Vaqtning asosiy oʻlchov birliklaridan biri daqiqadir. Daqiqa bu — soatning 1/60 (oltmishdan bir) boʻlagidir. Bir daqiqa 60 (oltmish) soniyadan iborat. Daqiqa shuningdek geometriyada 1 gradusning 1/60 boʻlagi sifatida ishlatiladi va 1' tarzida belgilanadi.

Daqiqa — 1) q. minut; 2) juda oz vaqt, on, payt.

Manbalar 

Vaqt oʻlchov birliklari
Azis

Azis (bul. Азис), asl ismi Vasil Troyanov Boyanov (Васил Троянов Боянов; 7-mart, 1978) bulgʻor musiqachisidir. Xalq qoʻshiqlarini pop-musiqa bilan qorishtirib kuylaydi. Gʻayrioddiy imidji bilan mashhurlik qozongan — Azis ayollar kiyimini kiyadi va makiyajini ishlatadi, koʻz-qosh va lablarini boʻyaydi, oʻzini ayollardek tutadi, biroq shu vaqtning oʻzida u oq soqol ham qoʻygan. Azis ochiq geydir va Nikolay Pervanov (Николай Първанов) ismli erkak bilan yashaydi.

Diskografiyasi 
 Болка (Bolka; "Ogʻriq") (1999)
 Мъжете също плачат (Moʻjete soʻshto plachat; "Erkaklar ham yigʻlaydi") (2000)
 Сълзи (Soʻlzi; "Koʻzyoshlar") (2001)
 AZIS (2002)
 The Best (2002)
 На голо (Na golo; "Yalangʻoch") (2003)
 Целувай ме + (Tseluvay me; "Meni oʻp") (2003)
 Кралят (Kralyat; "Qirol") (2004)
 Заедно (Zayedno; "Birga") (2004)
 2005 (2005)
 Дуети (Dueti; "Duetlar") (2005)
 Дива (Diva) (2006)
 The Best 2 (2007)
 Гадна Порода (Gadna Poroda; "Buzuq Tur") (2011)

Manbalar 

Yashayotgan insonlar
Transvestitlik

Transvestitlik (lot. trans - "roʻpara", "qarshidagi", vestitus - "kiyingan") deb qarama-qarshi jins vakillariga oid kiyimlar kiyish odatiga aytiladi. Bunday odat turli sabablarga koʻra boʻlishi mumkin, jumladan, hirsiy qoʻzgʻalish, noanʼanaviy jinsiy moyillik yoki shunchaki sanʼat uchun. Ibrohimiy dinlarda transvestitlik qoralanadi.

Transseksualizm - bu jinsiy a'zolar va tana o'z jinsiga xos tazda rivojlanayotgan bo'lsada, o'zini boshqa jins vakili , deya anglash. T. holatida o'zga jins vakilining libosini kiyib boshqa jins vakili sifatida ko'rsatishga intilish hissi ustuvor bo'ladi
FIFA Jahon chempionati 2006

<noinclude>

Futbol boʻyicha jahon chempionati 2006 — FIFA 18-chi Futbol boʻyicha jahon chempionati. 2006-yilning 9-iyundan — 9-iyulgacha Olmoniya mamlakatida 32 ta terma jamoalar oʻrtasida guruh final uchrashuvlari boʻlib oʻtgan. Avvaliga guruh uchrashuvlari belgilanadi, 16 ta yaxshi terma jamoani aniqlash uchun. Undan keyin to final uchrashuvigacha bir-birlariga qarshi bahs olib boradilar. Hamma uchrashuvlar 64 ta tashkil etdi.

Saralash bosqichlari 

Saralash bosqichlarida 18-chi jahon chempionatida 197 ta mamlakat qabul qilingan, ular 6 ta geografik qitʼaga boʻlingan:

 Yevropa (UEFA) — final bosqichlariga 51 terma jamoadan, 13 terma jamoa saralash bosqichidan oʻtgan
 Osiyo (AFK) — final bosqichlariga 39 terma jamoadan, 4 terma jamoa saralash bosqichidan oʻtgan
 Afrika (KAF) — final bosqichlariga 51 terma jamoadan, 5 terma jamoa saralash bosqichidan oʻtgan
 Shimoliy Amerika (KONKAKAF) — final bosqichlariga 34 terma jamoadan, 4 terma jamoa saralash bosqichidan oʻtgan
 Janubiy Amerika (KONMEBOL) — final bosqichlariga 10 terma jamoadan, 4 terma jamoa saralash bosqichidan oʻtgan
 Okeaniya (ОFK) — final bosqichlariga 10 terma jamoadan, 1 terma jamoa saralash bosqichidan oʻtgan

Qatnashchilar 

Final bosqichlarida qatnashuvchilar 31 terma jamoani tashkil etdi, Olmoniya terma jamoasini esa olib tashlangan chunki u musobaqa mezboni sifatida ishtirok etadi.

Stadionlar 

Jahon chempionati 12 stadionlarda boʻlib oʻtdi.

Terma jamoalar

Guruhlar

A guruh

B guruh

C guruh

D guruh

E guruh

F guruh

G guruh

H guruh

Reglament

Pley-off

1/8

1/4

1/2 final

Uchinchi oʻrin uchun bahs

Final

Mukofotlar

Qiziqarli faktlar

Toʻpoʻrarlar roʻyxati

Terma jamoalar iftixori

Hakamlar roʻyxati

Eslatma

Manbalar 

FIFA Jahon chempionati turnirlari
Les Paul

Les Paul (talaffuzi: Les Pol), asl ismi Lester William Polsfuss (9-iyun, 1915 – 12-avgust, 2009) — amerikalik jazz va country gitarachi, qoʻshiqchi hamda ixtirochi boʻlgan. U yaxlit tanali elektrik gitara yaratib, rock'nʼroll rivojiga katta hissa qoʻshgan. Les Paul shuningdek musiqaga boshqa yangiliklar ham kiritgan. Masalan, tovush ustidan tovush yozish (bir necha qatlamli elektron ovoz yozish), "delay" va "phaser" samaralari hamda koʻp-yoʻlakli tovush yozish kabi yangiliklar ixtirochilaridan boʻlgan. Hamkasbi Ted McCarty bilan birgalikda "Gibson Les Paul" elektrogitarasini ishlab chiqqan.

Les Paul shuningdek virtuoz gitarachi boʻlgan, zamonaviy gitarachilar undan haligacha ilhomlanishadi. Turmush oʻrtogʻi Mary Ford bilan 1950-yillarda qoʻshiqlar yozishgan, plastinkalari millionlab sotilgan.

Diskografiyasi 
Feedback (1944)
Les Paul Trio (1946)
Hawaiian Paradise (1949)
The New Sound (1950)
Les Paul's New Sound, Volume 2 (1951)
Bye Bye Blues! (1952)
Gallopinʼ Guitars (1952)
The Hit Makers! (1953)
Les and Mary (1955)
Time to Dream (1957)
Lover's Luau (1959)
The Hits of Les and Mary (1960)
Bouquet of Roses (1962)
Warm and Wonderful (1962)
Swinginʼ South (1963)
Fabulous Les Paul and Mary Ford (1965)
Les Paul Now! (1968)
Guitar Tapestry
Lover
The Guitar Artistry of Les Paul (1971)
The World is Still Waiting for the Sunrise (1974)
The Best of Les Paul with Mary Ford (1974)
Chester and Lester (1976) — Chet Atkins bilan
Guitar Monsters (1977) — Chet Atkins bilan
Les Paul and Mary Ford (1978)
Multi Trackinʼ  (1979)
All-Time Greatest Hits (1983)
The Very Best of Les Paul with  Mary Ford
Famille Nombreuse (1992)
The World Is Waiting (1992)
The Best of the Capitol Masters: Selections From "The Legend and the Legacy" Box Set (1992)
All-Time Greatest Hits (1992)
Their All-Time Greatest Hits (1995)
Les Paul: The Legend and the Legacy (1996)
16 Most Requested Songs (1996)
The Complete Decca Trios—Plus (1936—1947) (1997)
California Melodies (2003)
Les Paul – The Legendary Fred Waring Broadcasts (2004)Les Paul & Friends: American Made World Played (2005)Les Paul And Friends: A Tribute To A Legend (2008)

 Manbalar 

 Havolalar 
lespaulfoundation.org
Les Paul, IMDb''

Grammy mukofoti sovrindorlari
Amerikalik gitarachilar
Qoʻshiqlari Billboard Hot 100 xit-paradida eng yuqori pogʻonaga koʻtarilgan ijrochilar
Maqbul Fida Husayn

Maqbul Fida Husayn (,  , ; 17-sentabr, 1915 – 9-iyun, 2011) hind rassomi, suratkash, kinochi edi. Uni "Hindistonlik Picasso", deb atashadi, uning ijodi hind badiiy tasviriga katta taʼsir koʻrsatgan.

Maqbul Husayn Cézanne va Matisse asarlaridan ilhomlanib, ularning uslubida Mahabharata va Ramayana kabi hind dostonlariga illustratsiyalar chizgan. Shuningdek u kubist uslubida ham ijod qilgan, bunda u kundalik hindlar hayotini tasvirlar edi.

Maqbul Fida Husayn 2011-yili 9-iyunda Londondagi Royal Brompton kasalxonasida yurak xurujidan vafot etdi.

Manbalar

Havolalar 
 M. F. Husayn sayti
 M.F. Hussain, IMDb
 Husain, Maqbul Fida tasvirlari
Amethystium

Amethystium (talaffuzi: "ametistium", lotinchadan «ametist ranglari») — norvegiyalik bastakor va musiqachi Øystein Ramfjordning (ruscha talaffuzi: Remfyord Eysteyn) musiqiy loyihasi.

Musiqachining albomlari yozilgan uslubni, ambient, new age va etnik musiqa yigʻindisi deb atash mumkin. Baʼzi treklarda hind, tibet va nepal instrumentlari eshitiladi.

Birinchi treklarni Eysteyn, 1998-yildan yoza boshlagan, 2000-yilda ularni hammaning diqqat eʼtiboriga mp3.com saytida havola etdi. Uning loyihasi tezda mashxurlikka erishdi va 2001-yilning 14-avgustida Neurodisc Records studiyasida birinchi albom "Odonata" (lot. Ninachi chiqdi. Keyingi 4 ta albom muqovasida shu hasharot tasvirlanadi). Bu albom oʻz ichiga turli xil madaniyat musiqalarini oladi: sharqiy (Opaque, Enchantment, Odyssey, Lhasa), grigorian uslubda aytiladigan qoʻshiqlar (Arcane Voices, Ethereal).

"Aphelion" nomli ikkinchi albom 2003-yilning 28-yanvarida chiqdi. Unda birinchi bor vokal partiyasi yangradi. "Autumn Interlude" trekida uni joyel Brandt ijro etdi, matnni esa Stiven Hyuit yozdi.

2004-yilning 5-oktabrida uchinchi albom "Evermind" chiqdi. 2006-yilning oktabrida esa "Emblem (Selected Pieces)" — birinchi uchta albomning eng yaxshi qoʻshiqlari qaytadan yozilgan toʻplam dunyo yuzini koʻrdi.

"Isabliss" nomini olgan 4-albom 2008-yilning 17-iyunida chiqdi. (Rasmiy saytdagi maʼlumot ).

Diskografiya

Odonata 

 «Opaque»
 «Ilona»
 «Enchantment»
 «Dreamdance»
 «Tinuviel»
 «Avalon»
 «Calantha»
 «Odyssey»
 «Fairyland»
 «Paean»
 «Arcane Voices»
 «Ascension»
 «Ethereal»
 «Lhasa»

Aphelion 

 «Shadow to Light»
 «Garden of Sakuntala»
 «Exultation»
 «Ad Astra»
 «Gates of Morpheus»
 «Autumn Interlude»
 «Elvensong»
 «Shibumi»
 «Hymnody»
 «Withdrawal»
 «Berceuse»

"Autumn Interlude" matni:
Feels like I could reach up into dark October skies
Scoop up seven of Orionʼs stars, hold them like shiny diamonds
Then I turn and return to a world less than I’d like it to be
Strange thoughts staring at the stars on an autumnʼs night

Evermind 

 «Arcus»
 «Into the Twilight»
 «Shadowlands»
 «Break of Dawn»
 «Innocence»
 «Satori»
 «Barefoot»
 «Reverie»
 «Lost»
 «Fable»
 «Imaginatio»

Emblem (Selected Pieces) 

 «Ethereal»
 «Arcus»
 «Exultation»
 «Autumn Interlude»
 «Shadowlands»
 «Fable»
 «Shadow to Light»
 «Dreamdance»
 «Odyssey»
 «Ad Astra»
 «Enchantment»
 «Satori»
 «Elvensong»
 «Meadowland»
 «Anthemoessa»

Isabliss 

 A small adventure
 La pluie
 Treasure
 Unbounded
 Anthemoessa
 Automne
 Strangely beautiful
 Frosty morning bliss
 Silken twine
 Dreamlike insomnia
 Elegy

"La pluie" trekidagi vokal Li Nisbet (Lee Nisbet)ga tegishli. Treasure dagi vokal pertiyasini esa Mari Langstrand ijro etgan, bekvokal — Li Nisbet.

Qiziqarli faktlar 
«Autumn Interlude» trekidan boʻlak, fortepiano oʻyini fragmenti (0:44-0:45) mashxur QIP 2005, keyinroq uning davomchisi QIP Infium internet messenjerida yuklanish musiqasi sifatida ishlatilgan.

Havolalar 
 «Amethystium» rasmiy sayt
 «Amethystium» Myspaceda
 «Neurodisc Records» rasmiy sayti
Adolat va Taraqqiyot partiyasi

Adolat va Taraqqiyot Partiyasi (turkchasi: Adalet ve Kalkınma Partisi, AKP) Turkiyaning markaz-oʻng siyosat yurituvchi partiyasidir. Turkiya parlamentida eng koʻp oʻrinni egallab turgan bu partiyadan mamlakat bosh vaziri Recep Tayyip Erdoğan va prezident Abdullah Gül chiqqan.

Partiya 2001-yili 14-avgustda tuzilgan. Kelasi yiliyoq parlament saylovlarida koʻpchilik mandatga ega boʻlgan. Shundan beri har parlament saylovlarida koʻp ovoz yigʻadi. Jumladan, 2011-yilgi saylovda ham AKP 49,91% bilan koʻpchilik oʻringa sohib chiqdi.

AKP oʻzini konservator, deb taʼriflaydi, liberal iqtisodiyot yuritish va Turkiyaning Yevropa Ittifoqiga kirishi tarafdoridir.

Manbalar

Havolalar 

 Rasmiy sayti 
 AK Yoshlar 
 AK Parti Siyosiy Akademiyasi
 AK Kanal 

Turkiya
Turkiya parlament saylovi (2011)

17-Turkiya parlament saylovi 2011-yil 12-iyunida boʻlib oʻtib, unda Turkiya Buyuk Millat Majlisiga aʼzolar saylandi. Bu Turkiyaning oxirgi 34 yil ichida birinchi marta vaqtida oʻtkazilgan saylovidir.

Natijalar 
Uchta asosiy partiyalar koʻrsatgan natijalar:

Manbalar

Havolalar 
Genel Seçim 2011 , Google

Turkiya
Saylovlar
Roundhay bogʻidan sahna

Roundhay bogʻidan sahna () 1888-yili chiqarilgan qisqa metrajli filmdir. Ixtirochi Louis Le Prince tomonidan suratga olingan. Taxminan 2 soniya davom etadigan bu film bizgacha yetib kelgan eng qadimiy tasmadir.

Film Angliyaning Lids shahridagi Roundhay () bogʻida, Joseph va Sarah Whitley hovlisida olingan. Filmda kinochi Louis Le Princeʼning oʻgʻli hamda Whitley oilasi tasvirlangan.

Filmning 20 kadrdan iborat tasmasi Londondagi Milliy Fan Muzeyida saqlanadi.

Manbalar

Havolalar 

 Louis Le Prince, University of Leeds
Rejalashtirilgan eskirish

Rejalashtirilgan eskirish deb biror mahsulotni maʼlum vaqtdan soʻng buzuq yoki qiymati yoʻqoladigan qilib rejalashtirib, ishlab chiqarishga aytiladi. Bundan maqsad xaridorni yana oʻsha mahsulotni yoki uning ehtiyot qismini sotib olishga undash, shunday qilib ishlab chiqaruvchiga daromad keltirishdir.

Rejalashtirilgan eskirish ommaviy ishlab chiqarish endi kuchga kirgandayoq namoyon boʻlgan. Bu fenomenga 1932-yili Bernard London'ning "Rejalashtirilgan eskirish orqali boʻhronni yengish" maqolasida nom berilgan. Iqtisodiy tarafdan, rejalashtirilgan eskirishdan ayniqsa monopolist yutadi.

Turlari
Rejalashtirilgan eskirish turli sanoat sohalariga oid boʻlishi mumkin. Masalan, batareyalar, yoritish lampalari atayin koʻpga chidamaydigan qilib yasalishi; kiyim-kechak bir necha yuvishdan keyin rangini yoʻqotib, ohori toʻkiladigan qilib tikilishi; avtomobil ehtiyot qismi tez buziladigan qilib ishlab chiqarilishi mumkin. Baʼzilar hatto kiyimlar modasi sanoatidan maqsad — rejalashtirilgan eskirish, ham deyishadi.

Tanqidi
Mahsulot eskirishi rejalashtirilgan boʻlmasligi ham mumkin. Har qanday mahsulot vaqt oʻtishi bilan atrof-muhit taʼsiri ostida eskirib, ishga yoki isteʼmolga yaroqsiz boʻlib qolishi tabiiy. Ayniqsa oziq-ovqat mahsulotlari — ular biologik taʼsirlar, mikroorganizmlar tufayli eskirib, isteʼmol qilib boʻlmaydigan ahvolga keladi. Yoki metall mahsulotlar oksidlanib, zang bosishi, sinishi mumkin, bunda ishlab chiqaruvchini ayblab boʻlmaydi.

Manbalar

Havolalar 
Five products designed to fail early , green.yahoo.com
Qovurilgan oʻrgimchak

Qovurilgan oʻrgimchaklar Kambodjaning ayrim yerlarida mashhur boʻlgan yegulikdir. Poytaxt Pnompenda koʻp sotilmasa-da, mamlakatning boshqa shaharlarida kundalik taom sifatida yeyiladi. Yirik oʻrgimchaklar oʻrmonlarda ovlanib, yogʻda qovuriladi. Bu anʼana qachon boshlangani nomaʼlum, bir taxminga koʻra Qizil Khmerlar hukmronligi paytidagi ocharchilik tufayli shunday ozuqa isteʼmol qilinishi boshlangan, deyiladi.

Bunda asosan katta tarantulalar pishiriladi, bir porsiyasi 300 riel (~150 soʻm) turadi. Tayyorlangan oʻrgimchaklarga sarimsoq, tuz, qayla qoʻshiladi. Mazasi "tovuq va baliqqa oʻxshaydi, " deb taʼriflangan.

Manbalar 

Taomlar
Alex Rodriguez

Alexander Emmanuel "Alex" Rodriguez (; 27-iyul, 1975) amerikalik beysbol oʻyinchisi, New York Yankees jamoasining uchinchi beysmanidir. Bungacha u Seattle Mariners va Texas Rangers jamoalari tarkibida oʻynagan.

Rodriguez eng yaxshi beysbolchilardan hisoblanadi. 500 ta home run qilib, Jimmie Foxx rekordini yangilagan, bir yil oʻtib esa Babe Ruth'ning 600 home run rekordini yangiladi.

2007-yil dekabrida Rodriguez New York Yankees klubi bilan 10 yillik shartnoma tuzdi, shartnomaga koʻra u $275 million oladi. Bu sport tarixidagi eng katta toʻlovdir.

Manbalar

Havolalar 
ESPN E-Ticket article – Alex Rodriguez 2007, King of Gotham?
Men's Vogue April 2008 feature article on A-Rod 
Alex Rodriguez Video on FoxSports Video Archive 
Summary of Rodriguez's early professional career 

Beysbolchilar
Amerikalik filantroplar
Beysbol

Beysbol (, base - "baza", ball - "toʻp") bita va beysbol toʻpi bilan jamoa boʻlib oʻynaladigan sport turidir. Oʻyindan maqsad raqib jamoa oʻyinchisi (pitcher) uloqtirgan koptokni bita bilan urib qaytarish va koptok raqib jamoa qoʻliga tushguncha 4 ta bazaga tegib, 90 fut (27,4 metr) masofani aylanib chiqishdir.

Beysbol (ing. baseball) — koptok va tayoqcha bilan oʻynaladigan sport oʻyini, chillak oʻyinini eslatadi. Har biri 9 (Shim. Amerika B.ida) yoki I (Uels B.ida) kishidan iborat 2 jamoa 175 x 125 m kattaliqdagi maydonda koptokni chillak bilan oʻynab, ustunlikka eri-shishga harakat etadi. B. vatani — Angliya boʻlib, hozirgi oʻyin qoidalari 1845-yildan beri amal qiladi. Xalqaro B. fe-deratsiyasi 1921-yilda tashkil etilgan, unga 71 mamlakat aʼzo (1991). B. boʻyicha jahon chempionligi musobaqalari 1938-yildan buyon oʻtkaziladi, 1992-yildan Olimpiya oʻyinlari dasturiga kirdi.

Manbalar 

Sport turlari
Caloplaca obamae

Caloplaca obamae (Obama kaloplakasi) lishaynik turi boʻlib, zamburugʻlarning Caloplaca jinsiga kiradi. AQSh Prezidenti Barack Obama sharafiga nomlangan birinchi organizmdir. C. obamae 2007-yili Kerry Knudsen tomonidan Kaliforniya shtatidagi Santa Rosa orolida kash etilib, 2009-yili mart oyida ilmiy jurnalda u haqida chop ettirilgan. Knudsen organizmga bergan nomni Obama'ning "fan va taʼlimni qoʻllab-quvvatlayotgani" bilan izohladi.

Manbalar